### Resumé

Den eksisterende aftale med foreningen Jelling Musikfestival er udløbet, og der skal tages stilling til en ny aftale for 2024-2028. Den eksisterende aftale og den nye aftale afviger minimalt fra hinanden. Den eksisterende aftale er finansieret af Den Centrale Reservepulje ved Økonomiudvalget med 425.000 kr. årligt.

### Sagsfremstilling

Den tidligere aftale mellem foreningen Jelling Musikfestival og Vejle Kommune har været genforhandlet.

Den nye aftale har fortsat til formål, at parterne opnår udbytte af de synergier, der vedrører markedsføring og branding samt konkrete aktiviteter.

Aftalen indebærer, at Vejle Kommune årligt yder et tilskud på 460.000 kr. til foreningen Jelling Musikfestival.

Tilskuddet dækker udgifter til:

* Betaling af affald og spildevand i forbindelse med afholdelse af Jelling Musikfestival
* Retten til, at Vejle Kommune anvender Jelling Musikfestivals logo/brand i [adresse] brandingstrategi og markedsføring
* At Vejle Kommune markedsføres i relevant Jelling Musikfestival-markedsføring i relation til fælles aktiviteter, - f.eks. i forhold til støtte af vækstlaget inden for rytmisk musik
* Et årligt fælles udviklingstema
* Betaling af beredskab og byggetilladelser

Derudover yder Vejle Kommune yderligere et årligt tilskud på 217.000 kr. til talentudviklingsarbejde til Foreningen Jelling Musikfestival i perioden.

Økonomien er steget som følge af den almindelige fremskrivning. Afvigelsen mellem den nuværende finansiering og den nye aftale skyldes, at talentudviklingsarbejdet i den tidligere aftale ved en fejl er finansieret af Kultur- og Idrætsudvalget.

Samarbejdsaftalen evalueres årligt i december måned. Samarbejdsaftalen 2024-2028 er vedlagt som bilag.

### Økonomi

![](data:image/png;base64...)

**Opsummering af de bevillingsmæssige konsekvenser.**
Jelling Musikfestival bevilliges et årligt tilskud på 677.000 kr. til afholdelse af festival, for perioden 2024 til 2028.
Økonomiudvalget anmodes om at anvise finansieringen jf. skema.

Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 19. november 2024, punkt 140:

at vedlagte udkast til en ny aftale godkendes, og
at Økonomiudvalget anmodes om at anvise finansieringen, og
at de bevillingsmæssige konsekvenser godkendes jf. skema under afsnittet økonomi.

#### Beslutning fra Kultur- og Idrætsudvalget, den 19. november 2024, punkt 140:

Anbefales.

#### Beslutning fra Økonomiudvalget, den 2. december 2024, punkt 302:

Anbefales.

Finansieres via Økonomiudvalgets reservepulje.

### Beslutning

Godkendt.

Ole Holst deltog ikke i sagens behandling.